The Ware Case (film fra 1938)

***The Ware Case*** er en britisk dramafilm fra 1938 regissert av Robert Stevenson. Hovedrollene spilles av Clive Brook, Jane Baxter og Barry K. Barnes. Filmen ble produsert av Ealing Studios.

## Handling
En jury i en rettssak ser tilbake på en rekke hendelser som førte til at den utsvevende Sir Hubert Ware ble anklagd for drap. Han hadde opparbeidet seg stor gjeld over mange år, men hver gang klarte han å snakke seg ut av trøbbel, uten å betale noen penger til kreditorene sine. Han later som om hans kones velstående bror Eustace kommer til å stå som garantist for gjelden hans, og får tre måneder på seg til å betale alle pengene han skylder - ellers kommer han til å gå personlig konkurs. Huberts kone Meg har i lang tid forsøkt å få Hubert til å oppføre seg ansvarlig, og vil at han skal utarbeide en plan for å betale alle pengene han skylder. Men hun innser snart at Hubert ikke har noen intensjon om dette. Ekteparets venn Michael, en advokatfullmektig, som er forelsket i Meg, prøver også å få Hubert til å ta ansvar. Eustace, som alltid har nektet å hjelpe Meg på noen måte - av ondskap, ikke på grunn av Huberts oppførsel - forteller Hubert at Michael er forelsket i Meg.

Men i stedet for å takle de økonomiske problemene sine erklærer Hubert at han ønsker å reise sammen med Meg til Cannes på ferie, selv om Meg nekter å være med. Men han er overbevist om at hun til slutt kommer til å gi etter for ham, slik hun har gjort hver gang tidligere. Men denne gangen bestemmer hun seg for å bli hjemme, og prøve å løse problemene deres selv. Hubert reiser derfor på ferie på egen hånd. Meg innser at den eneste måten å betale Huberts enorme gjeld er å selge hjemmet deres, som hadde tilhørt Huberts forfedre. Men en kvinne som dukker opp for å se på eiendommen deres, gjør det snart klart for Meg at hun hadde en affære med Hubert og at ektemannen hennes kommer til å sitere Hubert i domstolen når han skal ta ut skilsmisse fra sin kone - med mindre Meg er villig til å betale. Meg nekter å gå med på dette, og visste ikke før nå at Hubert hadde hatt affærer med andre kvinner.

Meg snakker med Michael, som alltid hadde visst om Huberts utenomekteskapelige affærer. Den samme kvelden går Eustace en tur langs innsjøen på eiendommen deres, men han drukner i innsjøen deres. Meg arver brorens penger, og har derfor råd til å betale ektemannens gjeld. Men Huberts ring blir også oppdaget i innsjøen, som matcher i form og størrelse med et blåmerke på pannen til Eustace. Hubert sier at han hadde ringen på seg dagen etter Eustaces død, da han nevnte for sin kone at han hadde gått ned i vekt og at ringen satt for løst på fingeren hans. Hubert blir derfor arrestert, mistenkt for å stå bak dødsfallet på Eustace.

## Skuespillere
* Clive Brook som Sir Hubert Ware
* Jane Baxter som Lady Meg Ware
* Barry K. Barnes som Michael Adye
* C. V. France som en dommer
* Francis L. Sullivan som en advokat
* Frank Cellier som Skinner
* Edward Rigby som Tommy Bold
* Peter Bull som Eustace Ede
* Dorothy Seacombe som Mrs. Slade
* Athene Seyler som Mrs. Pinto
* Elliott Mason som Mrs. Smith.
* John Laurie som Henson.
* Wally Patch som en drosje-sjåfør
* Glen Alyn som Clare
* Ernest Thesiger som Carter
* Wallace Evennett som Munnings, en skredder
* J.R. Lockwood som Denny, en hovmester
* Peggy Novak som Lucy.
* Charles Paton som formann for juryen

## Referanser


## Eksterne lenker
*